сообраќајот се фокусираа на намалување на жртвите деца. Исто така, потребно е зајакнување на административниот и оперативниот капацитет. Во областа на железничкиот транспорт , Законот за железнички систем беше изменет во ноември 2013 година, за натамошно регулирање на сертифицирањето на железничкиот возен парк, железничките инспектори и железничкиот транспорт. Еден правилник беше донесен во декември 2013 година, за понатамошно усогласување на националното законодавство со acquis . Потребни се дополнителни напори за достигнување на конкурентно ниво на казните за меѓународен товарен транспорт. Железничкиот пазар останува затворен за лиценцирани оператори. Меѓутоа, измените на Законот за железници овозможуваат лиценцираните претпријатија за железници да работат за сопствени цели и транзит. Управата за сигурност во железничкиот систем продолжи со вршењето инспекции, но нејзиниот капацитет треба да се зајакне. Постапките за сертификација на сигурноста беа умерено подобрени. Комитетот за истрага на сообраќајни несреќи останува со недоволен кадар. Прекуграничната спогодба со Србија се уште не е склучена.

Во однос на внатрешниот воден сообраќај , изменет беше Законот за навигација на внатрешни води во ноември 2013 година, со што дополнително се регулира признавањето на издавањето на потврди и транспорт на стоки во внатрешните водни патишта. Планот за инспекции за сигурност, сè уште, не е целосно спроведен. Процесот на лиценцирање се очекува да се финализира. Во областа на интермодален транспорт , стратешка студија за мултимодални јазли беше завршена во јануари 2014 година, и беше избрана една потенцијална локација. Земјата треба да го признае развојот на урамнотежен еколошки и конкурентен транспорт и систем на мобилност, со посебен фокус на економија со ниски примеси на јаглерод како приоритет.

Во областа на воздушен транспорт , беше донесен еден правилник за инспекции на воздушниот сообраќај, со што националното законодавство повеќе се усогласи со acquis . Треба да се преземат понатамошни чекори за усогласување на националното законодавство со ревидираниот Анекс I кон Спогодбата за европската заедничка воздухопловна област (СЕЗВО). Национална одредба за овозможување на финансирање на воздушните оператори, преку обезбедување на финансиски шеми за стимулации за авиокомпаниите е точка за загриженост за примена на барањата од првата фаза на Договорот. Давателот на услуги за воздушна навигација потпиша спогодба за заем со Европската банка за обнова и развој (ЕБОР) за финансирање на подобрувањето и зајакнувањето на техничкиот и административниот капацитет. Работата на управата одговорна за истрага на авионски несреќи и сериозни инциденти, сè уште, не е доволно транспарентна.

#### Заклучок

Постигнат е одреден напредок во областа на транспортната политика. Сообраќајната безбедност и законодавството за железници треба понатаму да се усогласат со acquis . Пазарот во областа на железниците останува затворен за железничките претпријатија на ЕУ, освен транспорт за сопствени цели. Административниот капацитет на Управата за сигурност во железничкиот систем и Комитетот за истрага на несреќи за железнички транспорт треба да се зајакнат. Севкупно, подготовките во оваа област се умерено напреднати.

### 4.15. Поглавје 15: Енергија

Во областа на сигурност во снабдувањето , нафтените резерви се зголемија малку, и сега се еднакви на просечната потрошувачка од 57 дена. Законот за задолжителни нафтени резерви, донесен во септември 2014 година, има за цел усогласување со законодавството на ЕУ во оваа област. Заем од 25 милиони € беше обезбеден од Европската банка за обнова и развој за модернизација на делот Битола - Флорина (Грција) на преносната мрежа за електрична енергија. Во тек се тендерски постапки за изградба на два големи хидроенергетски објекти, Луково Поле и Бошков Мост, предизвикувајќи загриженост за потенцијалното штетно влијание врз животната средина. Меѓувладин a спогодба (МВС) потпишана со Русија во 2013 година во однос на гасоводот 'Јужен тек' не е компатибилна со acquis . Република Македонија даде придонес за стрес тестот за енергетска безбедност спроведен од страна на Европската комисија во рамките на Европската стратегија за енергетска безбедност. Енергетскиот биланс за 2014 - 18 година за внатрешен пазар на енергија , проектира значителен пораст во потрошувачката на природен гас и геотермална енергија. Пазарот на електрична енергија за средни потрошувачи

31